bg ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr kk ky ky ky ky ky ky ky ky ky ky ky ky ky ky ky kk ru ky ky ru ky ky ky ky ky ky ky ky kk ky ky ky ky ky ky en ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Орусиядагы Кыргызстандын элчилигинин 2-катчысы
"Кара тизмеге" Кыргызстандан 60 миң адам кириптир
- Күндөн-күнгө Орусия мигранттарга карата мыйзамдарын татаалдатып баштады. Алардын бири 2015-жылдын 1-январынан тартып Орусияга тышкы паспорт менен гана кирүүгө болот деген жакында эле маалымат тараттыңар, бул мыйзамдын оң-терс жактары кандай?
- Бул мыйзамдын бизге оң жагы деле жок, терс жагы көбүрөөк. Чечмелеп айтсам, биздин жарандар мурда улуттук ички паспорт менен (ID карт) Орусияга ээн-эркин кире алышчу. Ага кирди-чыкты деген штамп коюлчу эмес, ошого байланыштуу ага кошумча миграциялык карта кошо алып киришчү. Миграциялык картанын мөөнөтү бүткөндө жакынкы өлкөлөргө чыгып, кайра кирип узартып алып, болбосо мүмкүнчүлүгү жоктор бурч-бурчтан жасалма документ сатып алышып, ID паспорту менен кошо көрсөтүп, жасалма документ менен жүрүүгө көбүрөөк мүмкүндүк болчу. Эми андай болбой калат, себеби кире бергенде эле паспортко штамп басылып калат.
- Бул визалык тартип эмес да?
- Эч кандай визалык тартип эмес. Союз тарагандан кийин улуттук паспортту чыгарууга мүмкүндүгү чектелүү болгон КМШнын бир катар өлкөлөрүнө Орусия жеңилдик берип, 2007-жылдын 15-февралынан тарта кыргызстандыктарга ички паспорт менен Орусияга кирүүгө уруксат беришкен. Бирок анын кесепети көзөмөлсүз миграцияны жаратып жатат деген коомчулуктагы пикирден улам, миграцияны эсепке алуу жана чет элдик жарандарды көзөмөлдөө аракети катары бул мыйзам кабыл алынды деп орус тарап түшүндүрүүдө.
- Эми катар-катар мыйзамдар күчүнө киргенден кийин мигранттардын саны азайышы мүмкүн да?
- Чындыгында эле Москвага биринчи келген киши байкайт болуш керек, аэропорттон түшкөндөн баштап, метролордо, көчөлөрдө, дүкөндөрдө, курулуштарда, базарларда мигранттар абдан көп. Кээде кыргыздарды көрүп алып, Орусиянын борборуна келбей эле Бишкекте жүргөндөй сезилип кетет. Ишемби, жекшемби күндөрү айылчылаган кыргыздарды метролордон көп көрчүбүз. Кыргыздар ачкан кафе-ресторандар көбөйүп, өздөрүн ээн-эркин сезип калганы байкалчу. Азыр текшерүүлөр күчөп, депортация болгондор, анын ичинен "кара тизмеге" кирип кайра кайтып мекенине кеткендер көбөйүп жатат.
- "Кара тизмеге" бизден канча жаран кирген, так маалымат барбы?
- Өткөндө миграция боюнча Кыргызстандан барган жумушчу топ менен Орусия тарап жолугушуу учурунда айтылган маалымат боюнча азыркы күндө 60 миңге жакын Кыргызстандын жарандары "кара тизмеге" киргендиги айтылган.
- Эми эртелеп паспортторун алмаштырбаса, кайрадан кыйынчылыктарга кептелишет экен да?
- Ооба, биздин элибиз кебелбей жүрө берип, анан кыйналганда чуркап калабыз да. Же эртең мөөнөтү бүтөрүндө кыймылдайбыз. Элдин эсине бир жыл эрте жарыялап жатабыз, азыртадан баштап аракетин көрүш керек. Бул өзгөчө Россияда иштеп-жашап жүргөндөргө тиешелүү, себеби документти тапшыргандан кийин 3 айдан ашык убакытта гана ала алышат. Себеби ал документтер элчиликтен толтурулуп, Бишкекке келип, бул жактан жазалып кайра баргычакты ошончо убакыт өтөт. Улуттук ички паспортторду Москвадагы Элчиликтин консулдук бөлүмүндө, Екатеринбургдагы Башкы консулдукта жана Новосибирскидеги кичи консулдукта алмаштырууга болот.
- Аталган үч шаарда гана паспортторун алмаштырууга документ тапшыра алышабы?
- Жакынкы аралыкта Санкт-Петербург, Красноярск жана Владивосток шаарларында элчиликтин консулдук бөлүмдөрү ачылганы турат. Булар ачылып ишке киришсе, аларга да документтерин тапшырып, паспортторун алмаштырса болот. Мындан тышкары "Пониэкспресс" почта кызматы аркылуу Москвадагы кыргыз элчилигине документтерин салып жасатышса болот.
Президент Алмазбек Атамбаев 2014-жылды "Мамлекеттүүлүктү чыңдоо жылы" деп жарыялады. Көпчүлүк күтүп жатты эле, быйылкы жыл кандай аталаар экен деп. Чынында өтө олуттуу, керектүү чечим болду. Мамлекетибизди жок кылып ийсек, тамырыбызды кыркып ийсек дегендер сыртта да, ичте да толуп атат. Демек, ажонун быйылкы жылды мындай деп атаганы туура болду. Баарыбыз сасык саясатты токтотуп, ич ара чырдашпай, мамлекеттүүлүгүбздү чыңдайлы!
"Мамлекеттүүлүк - бул жоопкерчилик"
- Мирослав мырза, аз сандагы улут экендигибизге карабай Кыргызстан деген мамлекетибиз бар. Ушул мамлекеттүүлүктүн баа-баркын түшүндүрүп берсеңиз?
- Мамлекеттүүлүк деген - бул жоопкерчилик. Биз эгемендикти алгандан тарта саясый романтизмге кирип кетип, жоопкерчилик деген нерсе четке кагылып калды. Мамлекеттин башындагылар мамлекеттик курулуштун негизин түшүнүш керек. Андай түшүнүк жок боло турган болсо, анда абалыбыз оор болуп калат. Мамлекеттүүлүк - бул биздин элдин бактысы, ырыскысы. Аны сактоого милдеттүүбүз.
- Азыркы тапта биз ошол мамлекеттүүлүктүн баркына жетип атабызбы?
- Жок, тилекке каршы жете албай жатабыз. Саясатчыларыбыз бийликти жакшы көргөндөрү менен жоопкерчилик дегенден качышууда.
- Айрым саясатчылар элибизди түндүк-түштүккө бөлүү да аракетин көрүп келишет. Бул мамлекеттүүлүккө коркунуч жаратпайбы?
- Албетте, ар бир тескери коюлуп жаткан маселе коркунуч жаратат. Сиз айткандай түндүк-түштүк маселеси да бар. Аны акырындык менен чечүүнүн ордуна бийлик талашып жатышат. Бийликти самагандардын көпчүлүгү машине минип, солкулдап жүрсөм эле болду дегендей болушууда. Чындыгында бийлик деген андай эмес. Бийликке келүү - бул чоң жоопкерчилик. Бийликке манчыркаш үчүн эмес, тынымсыз тытынып иштеш үчүн келиш керек.
"Мамлекеттүүлүктү бекемдөө" жылы деп жарыялоо - эң жакшы чечим
- Президент Алмазбек Атамбаевдин жарлыгы менен 2014-жыл"мамлекеттүүлүктү бекемдөө" жылы деп жарыяланды. Сиз мындай жарлыкка кандай карайсыз?
- Эң жакшы чечим. Президенттин мындай жарлыгын толугу менен колдоймун. Албетте, биз өз алдынча өлкө болгондон кийин биринчи кезекте чек араларыбызды тактап, мамлекеттүүлүгүбүздү бекемдешибиз керек. Ал үчүн өлкөдө тынчтык болушу зарыл. Тынчтыкты камсыз кылуу үчүн ар бир жаран өз салымын кошсо деймин.
- Ушул эле жарлыкта өкмөт менен Жогорку Кеңешке бир катар тапшырмалар берилиптир. Мисалы, өкмөткө мамлекетте мыйзамдуулукту толук камсыз кылуу жүктөлүптүр. Бизде көпчүлүк мыйзамдар сакталбай келгенин эске алганда бул аракет ишке ашабы?
- Чындыгында, акыркы жылдары өлкөнүн мыйзамдарынын 80 пайызы иштебей жаткан. Президент мындай чечими менен туура кадамга барган. Биздин мыйзамдарды толук окуп чыксаң өтө жакшы мыйзамдар бар. Алар толугу менен аткарылса баары жакшы болмок.